text: Håndværkere bliver efterspurgte
  14 december 2012 kl. 12.27
  Beskæftigelsesregion Syddanmark forudser mangel på arbejdskraft inden for bygge- og anlæg i de kommende år. Allerede nu er der brug for flere teknikere, ingeniører, arkitekter og landinspektører.
  Frem til 2020 skal der investeres milliarder af kroner i sygehusbyggeri og motorvejsbyggeri
  Beskæftigelsesregionen har beregnet, at der bliver brug for arbejdskraft svarende til 14.200 mandeår fra i år til 2020 på Fyn og i Syd- og Sønderjylland.
  Fra næste år kan der blive mangel på håndværkere. Det gælder elektrikere, murere, tømrere, smede inden for VVS, mekanikere til entreprenørmaskiner og betonfolk.
  Efterspørgslen efter lokal arbejdskraft afhænger af hvilke firmaer, der vinder bygge- og anlægsopgaverne, når de kommer i licitation. Store entreprenørfirmaer bruger nemlig også udenlandsk arbejdskraft.
  Alligevel opfordrer Beskæftigelsesregionen til at få flere unge ind i lærlingeuddannelserne inden for bygge og anlæg. Der bliver formentlig også behov for at omskole arbejdskraft fra industrien.
  Hen rapporten her.
  